CELEX: 62021CN0350
Language: fi
Date: 2021-06-04 00:00:00
Title: Asia C-350/21: Ennakkoratkaisupyyntö, jonka Spetsializiran nakazatelen sad (Bulgaria) on esittänyt 4.6.2021 – Spetsializirana prokuratura

23.8.2021   
            
            
               FI
            
            
               Euroopan unionin virallinen lehti
            
            
               C 338/13
            
         
      Ennakkoratkaisupyyntö, jonka Spetsializiran nakazatelen sad (Bulgaria) on esittänyt 4.6.2021 – Spetsializirana prokuratura
      (Asia C-350/21)
      (2021/C 338/16)
      Oikeudenkäyntikieli: bulgaria
      
         Ennakkoratkaisua pyytänyt tuomioistuin
      
      Spetsializiran nakazatelen sad
      
         Hakija
      
      Spetsializirana prokuratura
      
         Ennakkoratkaisukysymykset
      
      Onko kansallinen laki (sähköisestä viestinnästä annetun lain (Zakon za elektronnite saobshtenia) 251 b §:n 1 momentti), jonka mukaan vakavan rikollisuuden torjumiseksi kaikki liikennetiedot (sähköisten viestintävälineiden käyttäjien liikenne- ja paikkatiedot) säilytetään yleisesti ja erotuksetta kuuden kuukauden ajan, direktiivin 2002/58/EY (1) 15 artiklan 1 kohdan, luettuna yhdessä kyseisen direktiivin 5 artiklan 1 kohdan ja 11 perustelukappaleen kanssa, mukainen, mikäli kansallisessa laissa säädetään tietyistä takeista?
      Onko kansallinen laki (rikosprosessikoodeksin (Nakazatelno-protsesualen kodeks) 159 a §), jossa pääsyä liikennetietoihin ei rajoiteta ehdottoman välttämättömään ja jossa ei niiden henkilöiden osalta, joiden liikennetietoja lainvalvontaviranomaiset saavat, säädetä oikeudesta saada tästä tieto, jos se ei estä rikosoikeudellista menettelyä, tai jossa ei säädetä oikeussuojakeinosta tietojen laitonta saantia vastaan, direktiivin 2002/58/EY 15 artiklan 1 kohdan, luettuna yhdessä kyseisen direktiivin 5 artiklan 1 kohdan ja 11 perustelukappaleen kanssa, mukainen?
      
         (1)  Henkilötietojen käsittelystä ja yksityisyyden suojasta sähköisen viestinnän alalla 12.7.2002 annettu Euroopan parlamentin ja neuvoston direktiivi 2002/58/EY (EYVL 2002, L 201, s. 37).